ประกาศกระทรวงศึกษาธิการประกาศกระทรวงศึกษาธิการเรื่องวิธีการและเงื่อนไขการแสดงถึงความสมัครใจให้โอนสถานศึกษาขั้นพื้นฐานไปสังกัดองค์กรปกครองส่วนท้องถิ่นพ.ศ. ๒๕๔๙[๑] โดยที่สมควรกำหนดวิธีการและเงื่อนไขการแสดงถึงความสมัครใจให้โอนสถานศึกษาขั้นพื้นฐานไปสังกัดองค์กรปกครองส่วนท้องถิ่นอาศัยอำนาจตามความในข้อ๓ วรรคสามของกฎกระทรวงกำหนดหลักเกณฑ์และวิธีการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่นพ.ศ. ๒๕๔๗ซึ่งแก้ไขเพิ่มเติมโดยกฎกระทรวงกำหนดหลักเกณฑ์และวิธีการประเมินความพร้อมในการจัดการศึกษาขั้นพื้นฐานขององค์กรปกครองส่วนท้องถิ่น(ฉบับที่ ๒) พ.ศ. ๒๕๔๙ รัฐมนตรีว่าการกระทรวงศึกษาธิการออกประกาศไว้ ดังต่อไปนี้ข้อ ๑ในประกาศนี้ผู้บริหารสถานศึกษาหมายความว่า ผู้อำนวยการสถานศึกษาและรองผู้อำนวยการสถานศึกษาครูหมายความว่า ข้าราชการครู และให้หมายความรวมถึงครูซึ่งเป็นพนักงานราชการด้วยบุคลากรทางการศึกษาหมายความว่าข้าราชการซึ่งทำหน้าที่ให้บริการหรือปฏิบัติงานเกี่ยวเนื่องกับกระบวนการเรียนการสอนและให้หมายความรวมถึงพนักงานราชการและลูกจ้างประจำด้วยคณะกรรมการสถานศึกษาขั้นพื้นฐานหมายความว่า คณะกรรมการสถานศึกษาขั้นพื้นฐานตามกฎหมายว่าด้วยการศึกษาแห่งชาติคณะกรรมการหมายความว่า คณะบุคคลผู้ทำหน้าที่ควบคุมดูแลและดำเนินการลงคะแนนแสดงถึงความสมัครใจผู้มีสิทธิหมายความว่า ผู้บริหารสถานศึกษา ครู บุคลากรทางการศึกษาและคณะกรรมการสถานศึกษาขั้นพื้นฐาน ของสถานศึกษานั้น ที่มีสิทธิออกเสียงลงคะแนนแสดงความสมัครใจหรือไม่สมัครใจความสมัครใจหมายความว่าความสมัครใจให้โอนสถานศึกษาขั้นพื้นฐานไปสังกัดองค์กรปกครองส่วนท้องถิ่นข้อ ๒การออกเสียงเพื่อแสดงถึงความสมัครใจเมื่อได้รับแจ้งจากองค์กรปกครองส่วนท้องถิ่นให้ดำเนินการหาความสมัครใจของสถานศึกษาขั้นพื้นฐานให้สำนักงานเขตพื้นที่การศึกษาหรือส่วนราชการต้นสังกัดรีบดำเนินการโดยเร็วและให้มีการแยกดำเนินการระหว่างผู้บริหารสถานศึกษา ครูและบุคลากรทางการศึกษาของสถานศึกษาแห่งนั้น ฝ่ายหนึ่งและคณะกรรมการสถานศึกษาขั้นพื้นฐาน อีกฝ่ายหนึ่ง ทั้งนี้ ให้ผู้บริหารสถานศึกษา ครูบุคลากรทางการศึกษาและกรรมการสถานศึกษาขั้นพื้นฐานแต่ละคนมีเสียงหนึ่งในการออกเสียงเว้นแต่ผู้อำนวยการสถานศึกษาและผู้แทนครูที่เป็นกรรมการสถานศึกษาขั้นพื้นฐานให้มีสิทธิออกเสียงในฐานะคณะกรรมการสถานศึกษาขั้นพื้นฐานแห่งนั้นด้วยข้อ ๓ให้มีคณะกรรมการ ดังนี้ก.กรณีองค์การบริหารส่วนจังหวัด กรุงเทพมหานครหรือเมืองพัทยาขอรับโอนคณะกรรมการประกอบด้วย(๑)ประธานกรรมการเขตพื้นที่การศึกษาหรือผู้ทรงคุณวุฒิในคณะกรรมการเขตพื้นที่การศึกษาที่ได้รับมอบหมายเป็นประธาน(๒)นายกองค์การบริหารส่วนจังหวัด ผู้ว่าราชการกรุงเทพมหานคร หรือนายกเมืองพัทยาหรือผู้ที่ได้รับมอบหมาย แล้วแต่กรณี เป็นกรรมการ(๓)ผู้อำนวยการสำนักงานเขตพื้นที่การศึกษาหรือผู้ที่ได้รับมอบหมายเป็นกรรมการและเลขานุการข.กรณีเทศบาลขอรับโอน คณะกรรมการประกอบด้วย(๑)ประธานกรรมการเขตพื้นที่การศึกษาหรือผู้ทรงคุณวุฒิในคณะกรรมการเขตพื้นที่การศึกษาที่ได้รับมอบหมายเป็นประธาน(๒)นายกเทศมนตรีหรือผู้ที่ได้รับมอบหมาย เป็นกรรมการ(๓)ผู้อำนวยการสำนักงานเขตพื้นที่การศึกษาหรือผู้ที่ได้รับมอบหมายเป็นกรรมการและเลขานุการค.กรณีองค์การบริหารส่วนตำบล หรือองค์กรปกครองส่วนท้องถิ่นอื่นที่มีกฎหมายจัดตั้งขอรับโอนคณะกรรมการประกอบด้วย(๑)ประธานกรรมการเขตพื้นที่การศึกษาหรือผู้ทรงคุณวุฒิในคณะกรรมการเขตพื้นที่การศึกษาที่ได้รับมอบหมายเป็นประธาน(๒)นายกองค์การบริหารส่วนตำบล หรือผู้บริหารองค์กรปกครองส่วนท้องถิ่นอื่นที่มีกฎหมายจัดตั้งหรือผู้ที่ได้รับมอบหมายแล้วแต่กรณี เป็นกรรมการ(๓)ผู้อำนวยการสำนักงานเขตพื้นที่การศึกษาหรือผู้ที่ได้รับมอบหมายเป็นกรรมการและเลขานุการข้อ ๔ให้คณะกรรมการมีอำนาจหน้าที่ในการจัดให้มีการออกเสียงลงคะแนนโดยยึดหลักความถูกต้อง โปร่งใส บริสุทธิ์ ยุติธรรม และดำเนินการ ดังต่อไปนี้(๑)จัดทำประกาศบัญชีรายชื่อผู้มีสิทธิแยกตามฝ่าย(๒)กำหนดวัน เวลา และสถานที่ในการออกเสียงลงคะแนน(๓)ทำหนังสือแจ้งผู้มีสิทธิล่วงหน้าก่อนวันออกเสียงลงคะแนน ไม่น้อยกว่า ๕ วันทำการ(๔)จัดทำบัตรลงคะแนน บัญชีรายชื่อผู้มาใช้สิทธิ และหีบบัตรลงคะแนนตลอดจนดำเนินการจัดให้มีการออกเสียงลงคะแนน(๕)เมื่อมีการออกเสียงลงคะแนนเสร็จสิ้นแล้ว ให้ตรวจนับคะแนนโดยเปิดเผยประกาศผลคะแนนและแจ้งผลให้องค์กรปกครองส่วนท้องถิ่นนั้นทราบโดยเร็วข้อ ๕วิธีการแสดงความสมัครใจ ให้ดำเนินการดังนี้(๑)ให้ผู้มีสิทธิมาใช้สิทธิด้วยตนเอง ตามวัน เวลา และสถานที่ที่คณะกรรมการกำหนด(๒)ใช้บัตรที่ได้รับจากคณะกรรมการเพื่อออกเสียงลงคะแนนแล้วหย่อนบัตรลงในหีบบัตรตามที่คณะกรรมการจัดไว้ข้อ ๖การแสดงความสมัครใจด้วยเสียงข้างมากให้ใช้คะแนนเสียงของผู้มีสิทธิตามบัญชีรายชื่อแต่ละฝ่ายหากคะแนนเสียงแสดงความสมัครใจเกินกึ่งหนึ่งของจำนวนผู้มีสิทธิตามบัญชีรายชื่อของแต่ละฝ่ายให้ถือว่าสถานศึกษาแห่งนั้นได้แสดงความสมัครใจที่จะโอนสถานศึกษาไปสังกัดองค์กรปกครองส่วนท้องถิ่นข้อ ๗บัตรลงคะแนนให้เป็นไปตามแนบท้ายประกาศนี้ข้อ ๘ในกรณีที่มีปัญหาในการดำเนินการตามประกาศนี้ให้คณะกรรมการเป็นผู้วินิจฉัยชี้ขาดและให้ถือเป็นที่สุดประกาศ ณ วันที่ ๑๓มกราคม พ.ศ. ๒๕๔๙จาตุรนต์ ฉายแสงรัฐมนตรีว่าการกระทรวงศึกษาธิการ[เอกสารแนบท้าย]๑. บัตรลงคะแนน ตามประกาศกระทรวงศึกษาธิการ(ดูข้อมูลจากภาพกฎหมาย)ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒วิมล/ปรับปรุง๑๖ พฤษภาคม ๒๕๕๙ภัทรวีร์/ปรับปรุง๓๑ สิงหาคม ๒๕๖๐[๑] ราชกิจจานุเบกษาเล่ม ๑๒๓/ตอนพิเศษ ๗ ง/หน้า ๘/๑๙ มกราคม ๒๕๔๙